ועדת הפנים והגנת הסביבה, כנסת 20, פרוטוקול מספר 658, 2018-06-19 08:30

יואב קיש: שלום לכולם, אני מתכבד לפתוח את הדיון.

יואב קיש: אנחנו בהכנת חוק לקריאה שנייה ושלישית – חוק מימון מפלגות, תיקון מספר 36.

יואב קיש: אין פה עוד חברי כנסת, אבל אגיד במה מדובר ומה הסיכום שהעברתי גם ליועצת המשפטית וגם בשיחות עם ח"כים.

יואב קיש: התחלנו את התהליך שמטרתו היה לאפשר הפרדה חשבונאית בין שתי סיעות שרצות ברשימה משותפת.

יואב קיש: במהלך העבודה ראינו שעלו כל מיני הצעות וראיונות לשינוי.

יואב קיש: מכיוון שלא נספיק, אני רוצה לקדם את הנושא של ההפרדה הזו כדי לשים את הנושא הזה ופתרונו מאחורינו אז הכיוון שאני הולך אליו הוא לפצל סעיף מההצעה המקורית ואז לעשות דיון מעמיק יותר בכל הנושאים שרצינו לשנות, שהם יותר מהותיים.

יואב קיש: אני אפילו יכול להגיד שגם הנושא שאני ביקשתי בנושא תקרת ההוצאות – נושא שהוא קשור, אך אין בו כדי להכתיב על ההפרדה הטכנית בין הנושא של הריצה המשותפת של הסיעות ולכן כן זו כוונתי.

יואב קיש: אנחנו נדחה את ההצבעות עד יבואו כל חברי הכנסת, אבל אני כבר אומר מה הכוונה.

יואב קיש: ראשית נצביע על פיצול, ואז תהיה לנו את האפשרות המאוחרת יותר לדון בכל הנושאים שנרצה לתקן בחוק, בהמשך.

יואב קיש: יעלו גם נושאים שחבר הכנסת יואל חסון שרצה, ועוד, של אחרים – כל הדברים האלה יידונו בנפרד.

יואב קיש: המטרה של הדיון עכשיו היא להשלים ככל שניתן – סיום, מבחינתי – את הצעת החוק לקריאה שנייה ושלישית שמטרתו הפשוטה ביותר היא לייצר אפשרות לשתי סיעות לרוץ ברשימה משותפת עם ניהול חשבונאי נפרד, זה הכל.

יואב קיש: טכני מעיקרו, מבחינתי.

ארבל אסרחן: מבחינה פורמלית הפיצול יכול להיעשות כך - - - הצעת החוק שמונחת כעת היא כבר פיצול, בעצם.

ארבל אסרחן: היא בעצם סעיף 10 מתוך הצעת החוק המקורית שהוגשה ושהעיקר שלה היה מימון פריימריז.

ארבל אסרחן: מה שפוצל זה תיקון חוק מימון מפלגות – זה פיצול שנעשה בדצמבר 2017 ושם היו שתי פסקאות – פסקה אחת שעסקה בתוספת למימון המפלגות ופסקה שנייה שעסקה בנושא של רשימת מועמדים משותפת של מימון של מפלגות ש- - - סיעה אחת.

ארבל אסרחן: זה העניין שיפוצל וכעת יקודם לשנייה ושלישית, והעניין האחר הושאר על שולחן הוועדה.

ארבל אסרחן: כמובן שזו החלטת ועדה שמחייבת אישור מליאה.

ארבל אסרחן: אפשר יהיה לקבל את ההחלטות ביחד, אבל קודם יהיה צורך קודם לקבל אישור של המליאה על הפיצול לפני שאפשר יהיה להניח.

יואב קיש: להניח?

ארבל אסרחן: להניח.

ארבל אסרחן: רק אחרי הפיצול אפשר להניח.

יואב קיש: אי אפשר באותו יום לעשות את זה?

ארבל אסרחן: אפשר.

יואב קיש: נצביע על פיצול, נניח ואז הכל יהיה מוכן – יצטרכו פטור?

ארבל אסרחן: אם רוצים גם להצביע באותו יום צריכים פטור, או שזה ייעשה ביום אחר.

גור בליי: אפשר את הפיצול להניח היום, להצביע היום ולהניח מחר את ה - - -

יואב קיש: או אולי מחר לעשות את הפיצול.

ארבל אסרחן: צריך לבדוק עם המזכירות איך מעלים את זה לסדר היום.

יואב קיש: צריך לראות שיש הסכמות גם עם האופוזיציה, אז אני לא בטוח שהיום אני אעשה את זה, אולי אעשה את זה מחר, כי לפחות לחבר הכנסת יואל חסון יש השגות לגבי הנוסח הזה, דברים שהוא רוצה לשנות, ואני לא בטוח שכל המהלך הזה נעשה במאה אחוז עם הסכמה של האופוזיציה.

ארבל אסרחן: ואז, בנוסח הזה בעצם, מה לא נכלל זה כמו שאמר יו"ר הוועדה שני עניינים שהועלו – גם לגבי העניין של מימון לכמה מפלגות שרצות ביחד, זה גם עניין שלא לובן עד הסוף, זו הצעה שעלת.

ארבל אסרחן: הנושא שהעלה יו"ר הוועדה של תקרת ההוצאות, לשנות את הקטגוריות, זה גם נושא שלא נכלל פה, וגם דברים אחרים שעלו, שיותר הסתבכו אתם – הנושא של התרומות.

ארבל אסרחן: היתה איזושהי מחשבה לעשות אבחנה בין תרומות בשוטף לתרומות בבחירות, ואז להגיד שיכול להיות שצריך להחריג תרומות בבחירות, שאם לא השתמשו בהן יהיה צריך להחזיר – כל העניין הזה ירד מהנוסח שנמצא כאן, והנושא של יחס החלוקה בין המפלגות שרצות ביחד, ודובר על כך שאם יש מפלגות שרצות ביחד ומקבלות מימון, כל אחת חייבת להוציא, אבל אז התחלנו לדבר כמה היא חייבת להוציא ואיך לקבוע יחסים מסוימים, אז גם זה לא נמצא כאן, העניין של היחסים, אלא רק קביעה שכאשר מפלגות מגישות רשימת מועמדים וזכאיות למימון, כל אחת מהמפלגות שזכאית למימון מחויבת להשתתף בהוצאות הבחירות והעניין שהם יערכו ביניהן הסכם.

יואב קיש: מישהו רוצה להתייחס?

יואב קיש: אין לכם הערות.

יואב קיש: שלום לחברת הכנסת גרמן, לא שמעת את הפתיחה שליל אז אני אחזור, כי לדעתי אתך לא דיברתי על זה, דיברתי על זה יותר עם יואל חסון כנציג האופוזיציה.

יואב קיש: אנחנו עושים שני מהלכים.

יואב קיש: במהלך הדיונים ראינו שיש כל מיני דרישות לשינויים.

יואב קיש: הדרישה הראשונית, הבסיסית היתה לאפשר לשתי סיעות שרצות ברשימה משותפת הפרדה חשבונאית.

יואב קיש: זו היתה הדרישה הבסיסית.

יואב קיש: במסגרת זה התחילו לעלות שינויים – שאני רציתי, שרצה חבר הכנסת יואל חסון, להעלות את התקרה, להוריד – כל מיני.

יואב קיש: אמרתי ככה - - -

יעל גרמן: מה שתגיעו – מבחינתי זה בסדר.

יואב קיש: אז אמרתי ככה – אין עוד הסכמות, זה דיון ארוך.

יואב קיש: אני רוצה להביא להצבעה מהר את הנושא של האפשרות הטכנית הזאת של ריצה משותפת ברשימה עם הפרדה חשבונאית.

יואב קיש: לכן, מה שאנחנו עושים – יש סעיף שאנחנו מפצלים ואז נדון בנפרד, והנושא של כמה הסיעות ברשימה אחת טכני, מבחינתי.

יואב קיש: אפילו דברים שרציתי, למשל – העלאת תקרת ההוצאות של הסיעות הגדולות – ירדתי מכל השינויים, נעשה את הכל בנפרד.

יואב קיש: כרגע לתפיסתי מדובר רק בזה.

יעל גרמן: אז היום זה רק פיצול ואת הדיונים תעשה בפעם אחרת.

יואב קיש: פיצול וסיום החקיקה הספציפית של הריצה המשותפת ברשימה אחת.

יואב קיש: בסופו של דבר עשינו את הפיצול כדי שנוכל להמשיך לדון על כל הדברים שאנחנו עוד רוצים - - -

יעל גרמן: הנושא שמדאיג אותי הוא הנושא שדיברתי – האפשרות שבאמת יותר מ-2,3, ו-4, שלא תהיה מניעה ש-4 מפלגות - - -

יואב קיש: זה לא על הפרק.

ארבל אסרחן: אז אפנה את תשומת הלב לעניינים שהשתנו, זה מסומן אצלכם ב "עקוב אחר שינויים".

ארבל אסרחן: בסעיף 5 להצעת החוק שמתקנת את סעיף 8(ב).

ארבל אסרחן: היום הסעיף אומר "לא תקבל סיעה במישרין או בעקיפין כל תרומה בסכום העולה על 1,000 ₪..." כאן מוצע להוסיף "...

ארבל אסרחן: לא תקבל סיעה" – "...

ארבל אסרחן: מפלגה או רשימת מועמדים".

ארבל אסרחן: זה מקובל גם בחוק לגבי איסורים אחרים, להבהיר שההגבלה הזו חלה גם על מפלגות.

יעל כהן-פארן: הכוונה היא גם מפלגות שאין להן ייצוג?

ארבל אסרחן: נכון.

יעל כהן-פארן: כי יש חוק אחר - - -

ארבל אסרחן: יש לגביהן הוראה שמפלגה שאינה מיוצגת בכנסת יכולה לקבל תרומה בסכום שעולה פי 5 ממה ש - - - .

ארבל אסרחן: את זה משאירים.

ארבל אסרחן: הכוונה פה גם להבהיר שמדובר בסיעות נפרדות.

ארבל אסרחן: האיסורים קיימים.

ארבל אסרחן: מפלגה שאינה מיוצגת בכנסת ומתמודדת יש לה זכות לתרומות גבוהות יותר.

ארבל אסרחן: בסעיף 12, שזה הסעיף שעוסק במפלגות בכנסת שמאוחדות בסיעה אחת – סעיף קטן (א) יש בו תיקון קל לגבי התרומות שתכף זה גם תיקון נוסף שאזכיר אותו בהמשך בקשר לסעיף 13(ב).

ארבל אסרחן: היום כתוב בסעיף שסיעה שהיא צירוף של כמה מפלגות יראו אותן כסיעות נפרדות לעניין המימון השוטף ולעניין הלוואות שהן מקבלות מהכנסת.

ארבל אסרחן: זה קיים כבר היום.

ארבל אסרחן: מוצע להבהיר שיראו אותן כסיעות נפרדות גם לעניין תרומות, למעט תרומה בשנה שמתקיימות בה בחירות לכנסת.

ארבל אסרחן: זאת אומרת, בשנים שוטפות וגם בשנים שמתקיימות בהן בחירות לרשויות המקומיות – יראו אותן כסיעות נפרדות.

ארבל אסרחן: עכשיו נראה מה קורה בשנה שמתקיימות בה בחירות – זה מופיע בעמוד 5, סעיף 8 להצעת החוק שמוסיף את סעיף 13ב(ו).

ארבל אסרחן: זה הסעיף שמסדיר את כל העניינים של מפלגות שרצות ברשימת מועמדים משותפת, ואז הוא אומר: "בשנה שמתקיימות בה בחירות לכנסת יראו מפלגות שהגישו רשימה של מועמדים משותפת לאותן בחירות כסיעה אחת לעניין סעיף 8(ג)...." – סעיף 8(ג) זה הסעיף שמדבר על מימון בשנת בחירות, שזה 2,300 – "...

ארבל אסרחן: ואם כלל המפלגות אינן מיוצגות בכנסת – לענין סעיף 8(ג1)...." שזה סעיף שמאפשר - - -

יואב קיש: פי חמש.

ארבל אסרחן: בדיוק.

ארבל אסרחן: אם רצות אחת חדשה ואחת קיימת ילכו לפי הנמוך יותר, לפי הסיעות שמיוצגות בכנסת.

ארבל אסרחן: אם כולן לא מיוצגות - - -

יואב קיש: ברור, אחרת יש אינטרס למפלגה להוסיף אפילו פיקטיבית.

ארבל אסרחן: אני ממשיכה: "קיבלו מפלגות כאמור לרומה בסכום העולה על סכום התרומה המרבי לפי סעיף קטן זה, לפני שהוגשה רשימת המועמדים המשותפת.

ארבל אסרחן: .." – יכול להיות שכל אחת קיבלה את ה-2,300, ורק אחר כך הן החליטו.

ארבל אסרחן: שנת הבחירות כבר התחילה, קיבלו 2,300 ורק אחר כך החליטו להגיש רשימה משותפת – "...

ארבל אסרחן: יחולו הוראות סעיף 8(ז)..." שזה הסעיף שהיום אומר שאם התקבלה תרומה בניגוד להוראות הסעיף או בסכום העולה על הסכום המרבי - - -

יואב קיש: צריך להחזיר.

ארבל אסרחן: בדיוק.

יואב קיש: לתורם או לאוצר?

ארבל אסרחן: לתורם, ואם לא ניתן – לאוצר המדינה באמצעות חשב הכנסת.

ארבל אסרחן: "...

ארבל אסרחן: החזר התרומה יחולק בין המפלגות בחלקים שווים או בדרך אחרת שקבעו בהסכם הוצאות הבחירות".

ארבל אסרחן: זו היתה הצעת יו"ר הוועדה.

ארבל אסרחן: לגבי אותו הסכם תסתכלו בסעיף קטן (ד) שאומר ש "מפלגות שהגישו רשימת מועמדים משותפת יערכו, בטרם הגשת הרשימה, הסכם הוצאות הבחירות, שיתייחס בין היתר להוצאות הבחירות, לתקציב הבחירות, וכן לעודף ולגרעון בתקציב הבחירות.

ארבל אסרחן: מפלגות יגישו את ההסכם..." - פה, בישיבה הקודמת דובר על כך שהוא יוגש למבקר אבל אז העירו לי שהיות ומגישים במילא הסכם ליו"ר ועדת הבחירות, אז נכון שהוא יוגש ליו"ר ועדת הבחירות המרכזית בעת הגשת רשימות המועמדים, זאת אומרת – כל ההסכמים, כל הדברים מוגשים.

ארבל אסרחן: פה העירו - - -

יואב קיש: אבל גם למבקר, למה לא?

יעל גרמן: המבקר ממילא רואה את זה.

יואב קיש: מה עם החוק שלכם, מתי הוא עובר?

יואב קיש: החוק של ועדת הבחירות המרכזית.

דין ליבנה: התעמולה?

דין ליבנה: הוא על שולחן ועדת החוקה.

דין ליבנה: דנים בו במרץ.

יואב קיש: מתי עשיתם דיון?

דין ליבנה: בשבוע שעבר.

יואב קיש: כי לי יש ניסיון שלוקח הרבה זמן להזיז דברים בוועדת החוקה.

יעל גרמן: נכון.

יעל גרמן: צריך היה להקים צוות מיוחד, זה חוק שצריך היה לדון בו בנפרד.

קריאות: - - -

דין ליבנה: היום, כשמפלגות מגישות רשימות מועמדים הן מגישות אותן ליו"ר ועדת הבחירות המרכזית ולסגניו בסוג של טקס בכנסת, ואנחנו מחלקים את כל החומרים שאנחנו מקבלים לגורמים שצריכים לטפל בהם.

דין ליבנה: למשל, הסכם מימון שוטף – אנחנו מעבירים לכנסת והיא מטפלת בו.

דין ליבנה: כשקראנו את הנוסח אתמול חשבנו שאנחנו לא רוצים שיהיה בלבול.

דין ליבנה: בימי הגשת רשימות המועמדים יש המון המון החלפות ברשימות, לא יודעים איזה הסכם ומה להגיש ולאיפה.

דין ליבנה: חשבנו שנכון לרכז את הכל שיוגש אלינו.

דין ליבנה: אנחנו, בנהלים שלנו, מעבירים כל דבר לגורם הרלבנטי.

דין ליבנה: אזרחות נוספת מעבירים למזכירות הכנסת כדי שיידעו לטפל בזה מול הח"כים, הסכמי מימון לחשבות הכנסת, וכדומה וכדומה, רק כדי למנוע בלבול בין המפלגות ובסוף יגישו את ההסכם לגורם הלא נכון, ההסכם לא ייכנס לתוקף וסתם יהיו בעיות.

דין ליבנה: אנחנו נעביר את זה ישר למבקר וזה יעוגן בנוהל פנימי, בנוהל הגשת רשימות המועמדים, שזה נוהל שכל המפלגות רואות מראש.

ארבל אסרחן: לא חשבנו שצריך לכתוב בחוק שיו"ר - - -אני חושבת שאלה הדברים.

ארבל אסרחן: אמרנו את כל השינויים.

ארבל אסרחן: אמרנו שיש כאן תיקון עקיף לחוק הבחירות לרשויות המקומיות, בעמוד האחרון, שעד היום אמר שמפלגות נפרדות צריכות להודיע ליו"ר הכנסת את באי הכוח שלהם והוא צריך להודיע לשר הפנים, אנחנו בעצם עכשיו מעגנים את זה.

ארבל אסרחן: כבר היום, גם לפי התיקון הזה, לסיעות נפרדות יש כבר באי כוח ויהיו באי כוח נפרדים שגם מתפרסמים ברשומות ולכן אין צורך שעל כך יו"ר הכנסת יודיע לשר הפנים, אלא זה פשוט מפורסם כבר ברשומות, ורק אותיות, ככל שהסיעות יודיעו, הוא יעביר הודעה לשר הפנים והדבר הזה יהיה נכון גם לקראת הבחירות הקרובות לרשויות המקומיות.

ארבל אסרחן: יש כבר באי כוח לסיעות הנפרדות.

ארבל אסרחן: חשבתי שצריך לעשות פה הוראת מעבר אבל בעצם לא צריך כי בעצם העניין הזה כבר קיים והתפרסם ברשומות.

ארבל אסרחן: אני חושבת שאלה השינויים לעומת הישיבה הקודמת, כולל הדברים שאמרנו שלא נכללים פה.

יעל כהן-פארן: אני רוצה לשאול על סעיף 6(1).

יעל כהן-פארן: בעצם המשמעות היא שבכל סיטואציה שהיא לא שנת בחירות, גם כשיש ייצוג לשתי המפלגות בסיעה משותפת, הן יכולות לקבל תרומות.

יעל כהן-פארן: המימון הוא בנפרד, ו - - -

יואב קיש: בשוטף.

יואב קיש: הפרדנו את השוטף משנת בחירות לכנסת.

יעל כהן-פארן: אני רוצה להגיד שהמחנה הציוני מתנגד לסעיף (ו) כי יש פה משהו בעצם שחל על מפלגות רטרואקטיבית.

יעל כהן-פארן: בהנחה שבחירות הן כסדרן, בנובמבר, והתאחדות יכולה להיות באוגוסט.

יעל כהן-פארן: כל העניין הוא שמתחילת השנה הן צריכות – החזר של תרומות - - -לפעמים דברים נסגרים חודש לפני הגשת רשימת המועמדים.

יעל כהן-פארן: זה פשוט נראה לי לא סביר שכל מה שקורה - - -

יעל גרמן: תסבירי לי, אני לא מבינה.

יעל כהן-פארן: בחירות בנובמבר, ורשימות מתאחדות באוגוסט.

יעל כהן-פארן: מתחילת השנה הן קיבלו תרומות.

יעל כהן-פארן: מפלגות מתנהלות בצורה שוטפת ועכשיו הן - - -החזרים.

יואב קיש: בואי נעשה סדר.

יואב קיש: גם לגבי שנת בחירות, גם לגבי מימון שוטף וגם לגבי מימון בחירות.

יואב קיש: יש מימון שוטף שנדמה לי עומד על אלף שקלים?

יואב קיש: כמה?

ארבל אסרחן: אלף שקלים לאדם.

קריאות: תרומה.

יואב קיש: סליחה.

יואב קיש: תרומות של אלף שקלים.

יואב קיש: תרומות שוטפות – אמרנו שגם אם רצים ביחד וגם אם לא רצים ביחד, הן בנפרד.

יואב קיש: עכשיו, יש תרומה של שנת בחירות.

יואב קיש: שנת בחירות היא שנה קלנדרית.

יואב קיש: 2019 היא שנת בחירות.

יואב קיש: שם זה לא אלף אלא 2,300 שקלים.

יואב קיש: מה אני חושב שצריך להבין?

יואב קיש: אנחנו לא רוצים לייצר מצב שתהיה מוטיבציה שלילית למפלגות להתחיל להתאגד עם כל מיני מפלגות סתם בשביל המימון.

יעל כהן-פארן: בשביל אלף שקל?

יואב קיש: כן.

יואב קיש: כן.

יעל כהן-פארן: נו, באמת.

יעל כהן-פארן: זה מגוחך.

יעל כהן-פארן: ההחלטות הן פוליטיות.

יואב קיש: אני לא רואה סיבה.

יואב קיש: את נותנת פה פתח למנגנון עקום.

יואב קיש: בסופו של דבר בשנת בחירות, אם הן רצות ביחד הן צריכות לקבל את הכסף שלהן ביחד.

יואב קיש: לא יכול להיות שיש פה איזה מכפיל אסטרטגי חבוי.

יעל כהן-פארן: אבל ההחלטה היא לא בינואר, ובחירות הן בנובמבר בסוף שנה.

יואב קיש: אז אמרנו – אין בעיה, תיקחו את התרומות בנפרד.

יואב קיש: אם לא רצים ביחד גם אין בעיה.

יואב קיש: אם בסוף רצים ביחד, או שתחזירו לתורמים, או שתחזירו לקופת אוצר המדינה.

יואב קיש: זה לא מסובך.

יעל כהן-פארן: כי אני חושבת שזה יוצר מצב - - -אתה יוצא מנקודת הנחה שכולם ינסו לעבוד ולהרוויח כמה שיותר, עוד אלף שקל.

יעל כהן-פארן: הרי זה לא תרומות של מאות אלפי שקלים, זה תרומות של אלף שקל.

יואב קיש: זה 2,300.

יעל כהן-פארן: כן, בסדר.

יואב קיש: ועכשיו את יכולה לרוץ עם שלוש מפלגות ביחד.

יעל כהן-פארן: אלף שקל מעבר לרגיל.

יעל כהן-פארן: 1,300.

יעל כהן-פארן: אני סבורה שיש פה משהו שהוא מאוד מאוד בעייתי מבחינת התנהלות.

יעל כהן-פארן: מפלגות שקיבלו תרומות – כן, הרבה פעמים זה חלק מההוצאות שלהן, השוטפות.

יעל כהן-פארן: אתה לא יכול לבקש להחזיר שנה אחורה חלק גדול מהתרומות.

יעל כהן-פארן: זה משהו מאוד בעייתי, וגם הכנסות נלקחות ברגע האחרון - - -

ארבל אסרחן: היום החוק לא מדבר על העניין הזה של תרומות של מפלגות שרצות ביחד, במסגרת ההסדרה שעשינו פה רצינו להסדיר את זה.

ארבל אסרחן: למעשה, היום כתוב בחוק שמפלגות שמקיימות בכנסת סיעה אחת רואים אותן רק לעניין מימון ההוצאות השוטפות והלוואה – כסיעות נפרדות.

ארבל אסרחן: כלומר, שלעניין התרומות רואים אותן כבר היום כסיעה אחת.

קריאות: - - -

יעל כהן-פארן: אין לי שום בעיה שמהרגע שמפלגות מתאחדות בסיעה אחת הכל יחול עליהן, אבל הדרישה של רטרואקטיבית שנה אחורה – וכן, לפעמים זה שנה אחורה כי מגישים את הרשימות - - -כן, כן, הן מתחברות בספטמבר ומגישות רשימה.

יעל כהן-פארן: עכשיו הן צריכות להחזיר תרומות שנתרמו להן מינואר.

יעל כהן-פארן: זה נראה לי לא סביר.

יעל כהן-פארן: אתה מבין אותי?

יואב קיש: בתחילת הדיון אמרתי שיש לא מעט שאלות על נושאים שהם לא טכניים.

יואב קיש: אני רציתי להגדיל תקרת הוצאות לסיעות גדולות, שיש פה בעיניי איזשהו עיוות.

יואב קיש: יואל חסון רצה להעלות את התרומות למפלגות ל-5,000 שקלים.

יואב קיש: מחר זה יהיה 5,000, אז הנימוק שלך של ה-1,300 פתאום הופך פג תוקף, כי זה כן סכום משמעותי.

יואב קיש: אז מה, מישהו מותר לו 5,000 ומישהו מותר לו 10,000?

יואב קיש: אני מוכן לעשות את הדיון הזה.

יואב קיש: המטרה שלי, מה שאמרתי גם לחברת הכנסת גרמן שנכנסה ואת לא היית, מכיוון שיש הרבה נושאים שהם מסביב למהות הבסיסית של באמת יצירת מערכת חשבונאית נפרדת שתאפשר לשתי סיעות לרוץ יחד עם מערכת חשבונאית נפרדת.

יואב קיש: היום כפי שהעסק מתנהל אין את מה שאת רוצה.

יואב קיש: מה שאת רוצה הוא שינוי מהמציאות היום, לפי הבנתי.

יעל כהן-פארן: אבל המגבלות שחלות עליהן מרגע שהם הכריזו שהם סיעה משותפת יש מגבלות שחלות עליהן.

יעל כהן-פארן: העניין הבעייתי הוא ההחלה הרטרואקטיבית.

יואב קיש: אבל חברת הכנסת פארן, זו הסיטואציה היום.

יואב קיש: את היום רוצה לשנות את הסיטואציה הקיימת ולעשות משהו חדש.

יואב קיש: אני אמרתי בתחילת דברי שכל שינוי שאנחנו רוצים לעשות, אנחנו נפצל ונדון בו בהרחבה בנפרד.

יואב קיש: אני לא רוצה ליצור מצב שבו אני מעכב את קידום החקיקה הזאת, כדי שלפחות אם אנחנו נהיה בהליך מזורז כזה או אחר אותן סיעות שרצות ביחד יוכלו להתנהל חשבונאית בנפרד.

יואב קיש: לגבי השינוי שאת מציעה, השינוי שיואל מציע, השינוי שאני מציע, אני מוכן לדון בהם.

יואב קיש: אנחנו נעשה פיצול, ונדון בהם בהרחבה בנפרד, אבל אני לא רוצה היום לשנות את המציאות הקיימת כפי שהוגדרה.

גור בליי: יש פה גם עוד נקודה.

גור בליי: אני חושב שזה לא נכון להסתכל על זה רק כפער של 1,000 או 1,300.

גור בליי: אנחנו מדברים על מצב שאני והמשפחה שלי - - - אם זו מפלגה שרצה לבד, אנחנו יכולים בשנת בחירות אני ובני ביתי יכולים לתרום 2,300 שקל.

גור בליי: לעומת זאת במצב שבו 3 סיעות מתאחדות אנחנו יכולים לתרום להם 6,900, 2,300 לכל אחת, ואז הן מחליטות בשלב מסוים לרוץ, ובקופה שלהן יש ממני 6,900 בעוד שמפלגה אחרת יש רק 2,300.

יואב קיש: נכון.

יואב קיש: יש פה עיוות, זה לא פשוט.

יעל כהן-פארן: אבל יש פה עניין גם שאתה יוצא מתוך נקודת הנחה שיש איזושהי כוונה של כולם ומינואר הם עובדים על זה, לקראת איחוד משותף.

יעל כהן-פארן: אז בואו נגדיר את זה בלוחות זמנים – של חודשיים לפני הגשת הרשימות התרומות האלה - - - זאת אומרת, לא מתחילת השנה, כי זה 9 חודשים.

יעל כהן-פארן: אתה מתאחד בספטמבר - - -

יעל גרמן: אבל גור בליי מסביר לך.

יעל גרמן: אם את היית הולכת היה לך 2,300 - -

יואב קיש: ואם הבחירות יהיו במרץ?

יואב קיש: מה זה משנה?

יעל גרמן: - - למה אנחנו צריכים לתת את ה-6,900?

יואב קיש: ומחר זה יהיה 5,000 כי יואל חסון רוצה שזה יהיה 5,000.

יעל כהן-פארן: - - -

יעל גרמן: בוודאי שזה כספי ציבור.

יעל כהן-פארן: זה תרומות, זה כספים פרטיים של אנשים שהחליטו לתרום.

יעל גרמן: זה גם ציבור.

יואב קיש: אבל למה ליצור פה מנגנון לא הוגן?

יואב קיש: מחר זה יהיה 5,000 שקלים.

יעל כהן-פארן: לא, כי בעיניי זה לא הוגן להתחיל להחזיר אחורה כספים מתוך תפיסה שההתאחדות היא החלטות פוליטיות שנערכות חודשיים לפני בחירות.

יואב קיש: אני לא חושב שזה חודשיים.

יואב קיש: אני יכול להגיד לכם שבמקרה שלכם או במקרה של הרשימה המשותפת אנחנו לא מדברים על חודשיים, אני רואה את זה ארוך טווח.

יואב קיש: את לא יכולה כל דבר לגופו של עניין - - -

יעל כהן-פארן: - - -

יואב קיש: את רוצה לשנות משהו שהיום בחוק מתנהל בצורה מסוימת, ואת אומרת – בואו נעשה אחרת.

יואב קיש: יכול להיות שאת צודקת, ויכול להיות שלא.

יואב קיש: אני לא רוצה בחקיקה הזו לעשות שינוי, זה מה שאמרתי.

יואב קיש: כרגע לא.

יואב קיש: אנחנו נפצל ואז נעשה את זה.

יואב קיש: אני מבין שאתם מתנגדים.

יואב קיש: זה גם בסדר להתנגד.

יואב קיש: אין בעיה.

יואב קיש: אבל אני אומר שכרגע אין בכוונתי לעשות את זה.

יעל כהן-פארן: אבל זה באמת לא כספי ציבור.

יעל כהן-פארן: זה כספי אנשים פרטיים.

קריאה: זה גם ציבור.

יואב קיש: לא, זה כספים פרטיים.

יעל גרמן: כסף פרטי זה לא כסף של ציבור?

יעל כהן-פארן: לא, זה כסף של אדם פרטי ש - - -

יואב קיש: אתם רוצים להתייחס לפני שאנחנו עוברים להצבעות?

יואב קיש: אני אסביר.

יואב קיש: החוק הזה התחיל כבקשה של הסיעות החרדיות שרצו לייצר מצב שבו סיעות שרצות ברשימה משותפת יוכלו לנהל את החשבונות שלהן בנפרד.

יואב קיש: למה?

יואב קיש: איפה ההיגיון?

יואב קיש: אם אחת הסיעות עכשיו עושה עבירה כזו או אחרת לא רצו שהסיעה השנייה תהיה תוך הבלאגן מול המבקר.

יואב קיש: זו היתה המטרה.

יואב קיש: הגיע לדיון לוועדה והתחלנו לעבור על החוק ולראות איפה יש בעיות.

יואב קיש: יש בעיות, אני לא אומר שלא.

יואב קיש: למשל, לתפיסתך את מעלה בעיה שהיום מתנהלים בצורה מסוימת, ואת רוצה לשנות אותה.

יואב קיש: אי אפשר להתכחש לזה שמה שאת מבקשת הוא שונה מהמציאות היום.

יואב קיש: אני יכול להגיד לך איפה אני רציתי – יש נושא של תקרת הוצאה.

יואב קיש: אני אסביר.

יואב קיש: זה לא מימון, זו תקרת הוצאה.

יואב קיש: זה תלוי בכמות המנדטים שיש לך.

יואב קיש: מאפס עד 5 מנדטים – אתה יכול להוציא 10 יחידות, מעוגל לכפול שתיים.

יואב קיש: מעל 5 מנדטים עד 10 מנדטים אתה יכול להוציא כפול שתיים.

יואב קיש: זאת אומרת, מי שיש לו 10 מנדטים יכול להוציא 20 יחידות מימון, מי שיש לו 8 יכול להוציא 16, וכיוצא בזה.

יואב קיש: מעל 10 מנדטים, על כל מנדט נוסף אתה יכול להוציא רק יחידה וחצי.

יואב קיש: זאת אומרת, אם קודם נתנו 2 יחידות למימון – כמה יש לכם, ליש עתיד?

יעל גרמן: כרגע 11.

יעל גרמן: אבל בסקרים - - -

יואב קיש: טוב, בלי סקרים – הליכוד 30.

יואב קיש: מה היתה תקרת ההוצאה שלנו?

יואב קיש: על ה-10 הראשונות קיבלנו פי שתיים, כמו כולם.

יואב קיש: אז 20, ועל ה-20 הנוספים קיבלנו פי 1.5, זאת אומרת שעוד 30, סך הכל 50.

יואב קיש: זו תקרת ההוצאה של סיעה שיש לה 30 מנדטים.

יואב קיש: מה אני אמרתי?

יואב קיש: אני רואה פה מנגנון שמעניש, במרכאות, את בתקרת ההוצאה את הסיעות הגדולות.

יואב קיש: אני לא רואה לזה סיבה.

יואב קיש: אמרתי – עד 5 אין בעיה, ניתן להם עד 10 יחידות, גם אם הן יותר קטנות.

יואב קיש: מעל 5, מסלול אחד כפול שתיים.

יואב קיש: לא משנה.

יואב קיש: כי אני לא רואה סיבה להפלות לרעה את הסיעות הגדולות.

יואב קיש: זו היתה תפיסתי.

יואב קיש: התחיל על זה דיון .

יעל כהן-פארן: זו לא אפליה.

יעל כהן-פארן: יש מינימום מסוים לקמפיין שאי אפשר לרדת פחות ממנו.

יואב קיש: לא משנה.

יואב קיש: זה היה נושא שאני רציתי לשנות.

יואב קיש: יואל חסון בא לכאן לוועדה ואמר שאין שום סיבה שמפלגה לא תוכל לקבל גם 5,000 שקלים כמו מישהי קיימת בכנסת כסיעה, ומי שלא, למה אנחנו מפלים פה לרעה.

יואב קיש: התחיל פה דיון בעניין הזה.

יואב קיש: אני אמרתי בצרוה הכי פשוטה – כדי לסיים את החקיקה הפשוטה, היותר טכנית מעיקרה, של הדבר שרצינו לאפשר מלכתחילה יש בהצעת החוק הקודמת שעברה קריאה ראשונה סעיף שאפשר לפצל אותו.

יואב קיש: ברגע שנפצל נוכל לדון על כל שאר הדברים בניחותא בלי לחץ זמנים.

יואב קיש: את הנושא הזה נוכל לסיים ולהביא לחקיקה מהר, שהוא טכני בעיקרו, ללא שינויים.

יואב קיש: גם את מבקשת שינוי.

יואב קיש: אני אומר – אני לא מוכן לעשות את זה בשינוי הנוכחי.

יעל כהן-פארן: בסדר, אני מבקשת שינוי במסגרת הזאת, שזה לא יחול על האיחוד - - - שוב, זה יכול לחול על איחוד חדש.

יואב קיש: את יכולה להגיש הסתייגות.

יעל גרמן: אני חייבת לומר שלא הבקשה שלך ולא שלך – שתי הבקשות הן בעיניי לא נכונות ואני לא רוצה להשתמש במילים שלי, מפני שיש הגיון רב שאחרי מספר מסוים זה רק 1.5, ואני לא צריכה לומר לך, תמיד בכלכלה ובניהול אתה לא תמיד מכפיל בהתאם.

יעל גרמן: להפך, ככל שיש יותר אתה צריך פחות, וזה נכון, וגם מה שאת אומרת.

יעל גרמן: שניכם בעיניי זה לקחת - - -אני מתנגדת לשני הדברים ואני מקווה שלא תעשו בסופו של דבר הסדר שאתה נותן לה והיא נותנת לך- - -

יואב קיש: אל"ף, זו פוליטיקה.

יואב קיש: יכול להיות שיהיו דברים אחרים.

יעל גרמן: אבל כרגע זה נשאר כפי שזה.

יעל כהן-פארן: זה בסדר שזה נשאר אני רק עדיין חושבת שכשיש איחוד שהוא לפני בחירות, זה לא נכון להתחיל לקחת חזרה - - -

יעל גרמן: מה שהוא אומר לך – כנסי אתי למשא ומתן.

יואב קיש: את רוצה הסתייגות?

יעל כהן-פארן: כן, אני מגישה הסתייגות בשם כל המחנה הציוני, למחוק את סעיף 8(ו) - - -

יואב קיש: אז את צריכה להכניס משהו אחר במקום.

יעל כהן-פארן: או לחילופין למחוק, החל מהמילה "קיבלו", זאת אומרת: "קיבלו מפלגות כאמור תרומה".

יעל כהן-פארן: כל החלק הרטרואקטיבי – למחוק.

ארבל אסרחן: אבל צריך להבהיר מה קורה.

גור בליי: אז בעצם אני חושב שמה שאת מתכוונת זה להוריד דווקא את הסיפה.

גור בליי: לשיטתך – רק להוריד את הסיפה.

גור בליי: כי בשנה שהם הגישו – יראו אותם כסיעה אחת, אבל את לא רוצה את העניין הזה שאם הם קיבלו קודם לכן - - -

ארבל אסרחן: צריך להבהיר את העניין הזה - - -

קריאות: - - -

ארבל אסרחן: אז במקום הסיפה, החל ב "יחולו..." – זו כרגע ההסתייגות שלך.

יואב קיש: קודם נצביע על הפיצול.

ארבל אסרחן: הפיצול הוא כך שסעיף 10 להצעת החוק המקורית שעסק בתיקונים לחוק מימון מפלגות יפוצל כך שחלק אחד יכלול את פסקאות (1) ו-(2) שזה הפסקאות שיישארו על שולחן הוועדה, וחלק אחר יכלול את פסקה (3) שזה מה שכרגע הופך להצעת חוק.

יואב קיש: מי בעד הפיצול?

יואב קיש: ירים את ידו.

יואב קיש: בעד – 3

יואב קיש: נמנעים –אין

יואב קיש: פיצול סעיף 10 התקבל פה אחד.

יואב קיש: עכשיו אנחנו מצביעים על ההסתייגות של חברת הכנסת כהן פארן.

יואב קיש: מי בעד ההסתייגות?

ארבל אסרחן: שבסעיף קטן (ו), במקום הסיפה שחל במילים "יחולו הוראות.

ארבל אסרחן: .." יבוא – שאם הם קיבלו תרומה בסכום העולה לפני הגשת רשימת המועמדים, לא יידרשו להחזיר את - - -

יואב קיש: מי בעד ההסתייגות?

יואב קיש: בעד – 1

יואב קיש: נמנעים – 1

יואב קיש: ההסתייגות לא עברה.

יואב קיש: אנחנו מצביעים עכשיו על החוק.

יואב קיש: מי בעד?

יואב קיש: בעד – 4

יואב קיש: נמנעים –אין הצעת חוק מימון מפלגות בעניין רשימת מועמדים משותפת - כפי שפוצל מהצעת חוק המפלגות (תיקון מס' 24).

יואב קיש: אושר לקריאה שנייה ושלישית.

יואב קיש: תודה, התקבל.

יואב קיש: תודה רבה, הישיבה נעולה.